**ОТЧЕТ**

**за дейността на НЧ „Йордан Йовков 1941 год.”**

**с.Росица, общ.Ген.Тошево**

 **Уважаеми Г-н Димитров,**

 **Уважаема Г-жо Бонева,**

 През изтеклата 2020 г. читалището развиваше следните дейности: библиотечна и художествена. През тази година нямаше участия във фестивали, заради пандемията. Организирани бяха част от предвидените за годината прояви .

 Чрез библиотеките се разпространяват знания. Все още има хора, които посещават читалището, за да си вземат книги за дома. За нашето село това е похвално, предвид малкото жители. Книжният фонд е 8721 тома литература. Регистрираните читатели за цялата 2020 г. са 65, сравнително по-малко от други години. Библиотекарят подрежда кътове на бележити личности и годишнини, заложено по културен календар.

 Художествената дейност на читалището се развива благодарение на групата за автентичен фолклор и групата за стари градски песни. Автентичната група съществува от много години и се стремим да я запазим, защото чрез нея пресъздаваме автентичното и поддържаме жив духа в селото. Участваме в много мероприятия – местни, общински, областни и национални. Групата за стари градски песни е от пет години, но вече можем да се похвалим с отлични постижения и изяви.

 На 21.01. – Денят на родилната помощ или Бабинден.

Отбелязахме празника по традиция, както всяка година. Гостувахме на кмета на селото, а след това с песни, игри и закачки празникът продължи в читалището. Бяха поканени всички жени от селото. Организирани бяха игри, като правене и изпичане на баница, надиграване и др. Победителките бяха наградени с грамоти и предметни награди.

 На 14.02. – Денят на лозаря или Трифон Зарезан.

Извършен бе традиционния ритуал „зарязване”. Проведе се анонимен конкурс за най-добро домашно вино, вече по традиция. Победителите бяха наградени с грамота и предметни награди. Празникът продължи с увеселителна част, за която се погрижи музикална формация.

На 19.02. – библиотечно мероприятие в чест на Васил Левски

На 21.02. се проведе годишно отчетно събрание. Отчетите бяха гласувани и приети от Общото събрание.

 На 01.03. - Ден на самодееца и по народен календар – Баба Марта. Секретарят поздрави със слово самодейките. Ръчно бяха изработени мартеници за всички празнуващи.

 На 08.03. – Международен ден на жената. Дамите от селото бяха поканени на празнично тържество в читалището. Самодейките представиха кратка програма – стихове и народни песни.Секретарят на читалището отправи поздрав към присъстващите.Тържеството продължи с музикална програма.

 На 24.05. – проведе се библиотечно мероприятие по повод Денят на славянската писменост и култура.

 На 01.06 – библиотечно мероприятие в чест на Христо Ботев.

 На 09.07. – библиотечно мероприятие по случай годишнина от рождението на Иван Вазов.

 На 06.09. – библиотечно мероприятие в чест Съединението на Княжество България с Източна Румелия.

 На 01.10. - Денят на възрастните хора. На поезията, музиката и Покров Богородичен. При спазване на всички извънредни мерки, за да няма струпване на хора на едно място, посетихме всички членове на читалището в домовете им. Поздравихме ги с хубавите празници и успяхме да усмихнем лицата им в този така труден за всички ни момент.

На 02.10. – библиотечно мероприятие по повод годишнина от смъртта на поетът Димчо Дебелянов.

 На 01.11.- Ден на народните будители. Почетохме официалният празник при строго спазване на извънредните мерки, в присъствието на бивши учители – преподаватели в нашето село. Изнесена бе кратка беседа.

 На 09.11. – Годишнина от рождението на Йордан Йовков. 140-тата година на писателят отбелязахме скромно, с поднасяне на цветя пред паметника в читалищния двор. А след това с разкази и спомени за него.

 На 24.12.- Рождество Христово. В навечерието на Коледа читалищното ръководство отново намери подходящ начин, при извънредна обстановка да поздрави поне самодейците на читалището. Спазвайки мерките за сигурност посетихме хората в домовете им и за пореден път ги направихме щастливи, като си пожелахме здраве и успехи и скорошна промяна на ситуацията.

 Състоянието на сградата е много добро. В изминалата година се появиха проблеми отвън, които налагат спешен ремонт. От ремонт се нуждае и стълбището, водещо към тавана и мазето на сградата. Появи се мухъл, в следствие на проблема отвън.

 Друго, от което се нуждаем са няколко пейки, които да бъдат поставени в двора на читалището. При мероприятия на открито хората няма къде да сядат.

 Благодарим на Общ.Ген.Тошево за своевременната помощ, без която трудно бихме се справяли с възникващите проблеми.

 Ние ще продължаваме и занапред да работим усърдно, за да живее това село, за да го има, за да я има културата в България.

 Сърдечно благодарим за подкрепата на Читалищното настоятелство и Общинска администрация.

Изготвил :............................... Председател:.........................

 / С.Георгиева/ / Г.Неделчева /